---
# System prepended metadata

title: Отчет

---

> 
> 
>
# Отчет
>  ---
## на работа на дейност по интереси „На училище в облака“
#### /октомври 2019– май 2020г/

В дейността бяха *включени* 15 ученици от 4 клас. Проведени бяха 40 занятия, общо 80 часа. В периода от м. октомври до началото на м.март  _учениците присъстваха редовно_  в часовете и работеха интензивно. Седмина от тях успяха да подготвят проекти с които участваха в първия кръг на състeзанието „ИТ Знайко“. От тях трима се класираха на 8  и 10 и 17 място в група В за което получиха грамота , съответно с  875,  855 и 795 точки, а  останалите заеха 15,16,17 и 18 места в група С на  625, 620, 600 и 595точки и получиха сертификат за участие. Извънредното положение  попречи на  учениците  от групата да продължат участието си в следващия кръг на състезанието. След известен антракт в това положение, дейността бе възобновена и се проведе **дистанционно**. За целта бе използвана създадената за комуникация още в самото начало, м.октомври група във Вайбър, където обикновено ставаше напомнянето и  уговаряне на точния час на синхронното обучение, което се водеше в Zoom, като всяка среща с цел осигуряване на по-голяма сигурност на децата се генерираше код за достъп и се предоставяше на учениците 30 минути по рано. Учениците, които влизаха в класната стая 30 минути по-рано получаваха  индивидуални насоки и припомняне на ученото в предишни занятия. За асинхронно обучение продължихме да използваме платформата seesaw, където след обявяване на епидемията всеки ученик получи личен код за достъп. В платформата са публикувани всички задания и работите на учениците. По-голяма част от последните е съхранена в блога на дейността. За съжаление присъствието на учениците по време на дистанционното не беше на необходимото ниво. От тях само 2 присъстваха на всички занятия и 6 въобще не участваха. Причините за това могат да бъдат oт различно естество. От една страна, учителите на занималнята задържаха учениците в часовете за подготовка. Това наложи промяна на началния час на дейността, вместо 15:30 тя се провеждаше в 16:00 или 16:30 с предварително уточняване с участниците. От друга страна целодневното обучение с компютър може би води до умора и от там, нежелание на учениците да продължат участието си в компютърни занимания в късния следобед. За това  на 9 ученици бе изготвен сертификат за активно участие по време на дистанционното обучение.
Идеята на дейността бе учениците да разберат, че Интернет може да се използва не само за забавление. Работейки в часовете, те се научиха да използват облачните технологии, да работят безопасно в Интернет и да изграждат собствени проекти. Всеки един си направи аватар, създадоха се много и различни по вид интерактивни изображения, клипове,  панорамни снимки, електронни книги и образователни игри. Учениците работиха с мобилно приложение на НАСА и създадоха свое селфи  в космоса. Научиха да създават QR код и да скриват графична и текстова информация  на стената и да работят с технологията Разширена реалност. Получиха знания за дискретно представяне на информацията, което е предпоставка към структурното програмиране.   Създадената виртуална класна стая в seesaw и уменията за публикуване в нея бяха от помощ за продължаване на обучението по време на извънредната ситуация. Проведеното посещение на 1 ОУ в гр.Гоце Делчев запозна учениците в 3Д технологиите и принтирането на 3Д обекти, мотивира ги програмират роботи, за работа с програмируеми платки и играчки като своите връстници от Гоце Делчев. За целта бяха осигурени 3 платки micro bit, 2 bee boot, 1 arduino, но за съжаление, поради пандемията, дейности с тях не бяха осъществени.  
За по-голяма лекота на работа и трайно усвояване на технологични умения за всяка тема бяха разработени  методически материали . Те са публикувани във виртуалната класна стая на Seesaw и могат да бъдат използвани извън училище, по-всяко време от групата с индивидуален код за достъп.
По-голяма част от работите на учениците са събрани в електронно портфолио и публикувани в блог на адрес  https://blog.seesaw.me/ict3ousandanski
При желание, учениците могат да продължат обучението си в тази насока като се изгради клуб по роботи.
28.05.2020г					Изготвил:
							/Дина Кирилова/
